stanford-oval/wikipedia huggingface dataset:
אשדות נהר קאלי

| --- | --- |

 מידע כללי
 סוג:  מתקן ראפטינג 
 מיקום:  ביי לייק 
 מדינה:  ארצות הברית 
 קואורדינטות:  28°21′34″N 81°35′17″W﻿ / ﻿28.3595°N 81.5881°W﻿ / 28.3595; -81.5881
 אתר רשמי
 he
 
אשדות נהר קאלי (באנגלית: Kali River Rapids) הוא מתקן המצוי בפארק השעשועים ממלכת החיות של דיסני בדיסניוורלד שבפלורידה.
זהו המתקן המרכזי באזור "אסיה" של הפארק יחד עם משלחת אוורסט, ובא לדמות מסע ברפסודה ביערות הגשם של הודו. המבקרים במתקנים "נתקלים" בכורתי עצים לא-חוקיים הממלאים את הנהר בעצים כרותים והופכים את הנסיעה של המבקרים ברפסודה למהירה ומרטיבה במיוחד.
במקור היה המתקן אמור להיקרא בשם "אשדות נהר הנמר" (Tiger River Rapids).
נתוני המתקן

תאריך פתיחה: 18 במרץ 1999
מתכנני המתקן: וולט דיסני אימג'ינינג, אינטמין AG
קיבולת נוסעים: 12 נוסעים לרפסודה
גובה המפל: 10 מטרים
משך הנסיעה במתקן: 4:30 (4 דקות ו-30 שניות)
סוג המתקן: מדחפי מים
שלט בכניסה למתקן המתריע בפני המבקרים כי הם עתידים להירטב במתקן.
אנרגיה מתחדשת בישראל

תחנת הכוח באשלים
אנרגיה מתחדשת בישראל מהווה 12.5% מצריכת האנרגיה בשנת 2023. ישראל שואפת להגיע ל-30% מצריכת האנרגיה שלה מאנרגיות מתחדשות עד שנת 2030. ב-12 במרץ 2024, אנרגיה מתחדשת היוותה יותר ממחצית מייצור האנרגיה בישראל למשך מספר דקות.
אנרגיה סולארית

ישראל היא מדינה שטופת שמש, עם ממוצע של 300 ימי שמש בשנה. בגלל תנאי מזג האוויר בו, מהווה הנגב כמרכז לניסיונות ומחקרים סולאריים העיקרי בישראל. בו נמצא המרכז הלאומי לאנרגיית השמש על שם דוד בן-גוריון, המכונים לחקר המדבר ע"ש יעקב בלאושטיין. זהו גם האזור העיקרי בישראל לייצור אנרגיה סולארית. תחנות הכוח באשלים משלבת תחנת כוח תרמו־סולארית, תחנת כוח פוטו־וולטאית ותחנת כוח בגז. בנגב היה גם אתר הבדיקה לטכנולוגיה סולארית קליפורנית.
אנרגיית רוח

באזור ההררי בגלבוע ממוקמות טורבינות רוח. החברה הישראלית אנלייט מפעילה את קומפלקס הרוח ג'נסיס: 34 טורבינות של ג'נרל אלקטריק שיכולות לייצר 180 מגה-וואט. ניתן להוסיף 5 טורבינות נוספות ולהעלות את הקיבולת ל-207 מגה-וואט.
אתר נוסף לייצור אנרגיה מטורבינות רוח הוא חוות הרוח עמק הבכא שברמת הגולן הכולל כ-30 טורבינות.
עמק הבכא מספק 109 מגה-וואט והגלבוע מספק 11.9 מגה-וואט.
ביו-מסה

בישראל משתמשים בשני סוגי ביומסה: בעירה ביומסה וביוגז דוגמת תחנת הכוח מישור רותם. וכן מפסולת פריקה ביולוגית.
פסולת המופנית ליצור אנרגיה ואינה מוטמנת באדמה מהווה חלופה לצורך בשימור משאבים פוסיליים, מקטינה איבוד שטחי קרקעות המופנות להטמנה, מונעת זיהומי קרקעות ותורמת להפחתת פליטות CO2 וגזי חממה נוספים, הנפלטים בעת שימוש בתחנות כוח קונבנציונליות.
כאנרגיה מתחדשת, תחת הדירקטיבה האירופית, הוגדרה הפקת אנרגיה מפסולת שהיא פריקה ביולוגית.
הידרואנרגיה

בשל הזמינות המוגבלת של מקורות מים בישראל, ישנו ייצור מצומצם של אנרגיה ממקורות הידראוליים. בסך הכל, מרכזי ההידרואנרגיה בגליל מייצרים 10 מגה-וואט. על אף המגבלות, ישראל מתכננת להגדיל את האנרגיה ממקורות הידרואנרגיה ל-800 מגה-וואט באמצעות מתקן אגירת מים בצפון ישראל. בכוכב הירדן נבנת תחנה שתוכל לייצר 344 מגה-וואט.
ראו גם

אנרגיה מתחדשת ברשות הפלסטינית
הערות שוליים

↑  רשות החשמל: 10% מהאנרגיה שנצרכה בישראל ב-2022 הם אנרגיה מתחדשת, באתר כלכליסט, 12 בפברואר 2023
↑  Israel hits 51% renewable production for first time, pv magazine International, ‏26 במרץ 2024 (באנגלית)
↑  תחנת הכוח באשלים, באתר נגב אנרגיה, ‏26 בפברואר 2017
↑  על פי אתר משרד האוצר ביומסה הוא "חומר צמחי נקי המנוצל לייצור אנרגיה בשיטות טכנולוגיות שונות המנצלות פסולת שאינה בת מחזור לשם הפקת אנרגיה".
↑  אנרגיות מתחדשות בישראל - רקע כללי)
טורבינות הרוח בגלבוע
אנסו גונסאלס

אנסו דוד גונסאלס מדינה (בספרדית: Enso David González Medina; נולד ב-20 בינואר 2005), הוא כדורגלן פרגוואי המשחק כקיצוני בקבוצת וולברהמפטון וונדררס.
קריירה

גונסאלס נולד באסונסיון, בירת פרגוואי. בילדותו שיחק כדורגל אולמות. הוא החל את הקריירה המקצועית שלו בליברטד, וערך את הופעת הבכורה שלו ב-4 בספטמבר 2022, כשנכנס כמחליף מאוחר בהפסד 0–1 לסרו פורטניו בליגה הפרגוואית. הוא הבקיע את שער הבכורה שלו עבור המועדון בעונה שלאחר מכן, הראשון בניצחון 0–4 על רסיסטנסיה ב-17 באפריל 2023. לאחר המשחק, מאמן ליברטד דניאל גרנרו השווה אותו לבן ארצו חוליו אנקיסו, ואמר "חוליטו הוא התכשיט, ואנסו הוא היהלום". שערו השני במועדון הגיע באותו חודש, נגד נסיונל. ב-29 באפריל, לאחר שפתח בהרכב, הוא קיבל כדור מקטור ויאלבה בקצה הרחבה, חדר פנימה מימין תוך כדי עקיפת שני מגינים, ובעט פנימה לפינה הימנית העליונה. ביולי 2023 דורג על ידי המרכז הבינלאומי ללימודי ספורט כקיצוני הצעיר הרביעי המנוסה בעולם.
ב-31 באוגוסט 2023 חתם בוולברהמפטון וונדררס מהפרמייר ליג.
קריירה בינלאומית

נכלל בסגל הנבחרת האולימפית של פרגוואי לטורניר הכדורגל באולימפיאדת פריז (2024).
אנליזה רטרו-סינתטית

אנליזה רטרו-סינתטית או אנליזה סינתטית לאחור (אנגלית: Retrosynthetic analysis) היא שיטה חשובה המשמשת לתכנון סינתזה אורגנית. השיטה משמשת בעיקר בתהליכי הפיתוח של מולקולות אורגניות מתקדמות כגון תרופות וחומרי טבע. והיא כלי תכנון וחשיבה מרכזי בעבודתם של כימאים אורגנים העוסקים במחקר ופיתוח, בדגש על תחום הסינתזה המוחלטת.
עקרונות

נקודת המוצא של האנליזה הרטרו-סינתטית היא מולקולת התוצר הרצויה. כעת יש לנסות לחשוב כיצד ניתן לבצע הפחתה שיטתית של המורכבות המולקולרית באמצעות הסבה למולקולות בעלות מבנה פשוט יותר וזאת באמצעות פירוק של קשרים כימיים בנקודות מפתח אסטרטגיות (כגון בנקודות החיבור של קבוצות פונקציונליות). את התהליך יש להמשיך לבצע עד לקבלתן של מולקולות אורגניות פשוטות וזמינות (commercially available molecule) שניתן להגדירן כחומרי הגלם בתהליך.
כוחה של האנליזה הרטרו-סינתטית היא בכך שהיא מאפשרת לגלות נתיבים רבים לסינתזה של מולקולת התוצר, ובכך מגדילה את מרחב הגמישות בבחירה של חומרי הגלם ובבחירה של המתודולוגיה הסינתטית הנבחרת.
הערה: נהוג לסמן את המעבר בין השלבים באנליזה הרטרו-סינתטית באמצעות חץ כפול.
דוגמאות

רטרו-סינתזה של פניל אצטט
רטרו-סינתזה של פרוסטגלנדין
ראו גם

סינתזה מוחלטת
אליאס ג'יימס קורי - זוכה פרס נובל לכימיה (1990) על תרומתו למיסוד מתודולוגיות אורגניות סינתטיות ובהן האנליזה הרטרו-סינתטית.
לקריאה נוספת

Corey, Elias JAMES. "The logic of chemical synthesis: multistep synthesis of complex carbogenic molecules (Nobel Lecture)." Angewandte Chemie International Edition 30.5 (1991): 455-465.
הערות שוליים

↑  Corey, Elias JAMES, "The logic of chemical synthesis: multistep synthesis of complex carbogenic molecules (Nobel Lecture).", Angewandte Chemie International Edition 30.5 (1991): 455-465
↑  Jen Alleva - MacMillan Group Meeting, Strategies in Synthetic Planning - Modern Stylistic Points in Retrosynthetic Analysis, ‏January 2014
↑  Dr. Pere Romea, Intr. to Retrosynthetic Analysis, ‏2014
↑  The Nobel Prize in Chemistry 1990, Nobelprize.org
| כימיה |
| --- | --- | --- |
מילון מונחים של נוסחאות כימיות (אנ') • רשימה של ביומולקולות (אנ') • רשימת תרכובות אי-אורגניות (אנ') • הטבלה המחזורית
| אנליטית | כימיה אינסטרומנטלית • שיטות אלקטרואנליטיות • ספקטרוסקופיה (IR, ראמאן, אולטרה סגול, NMR) • ספקטרומטר מסה (EI, ICP, MALDI) • הפרדת חומרים • כרומטוגרפיה • קריסטלוגרפיה • אפיון חומרים • טיטור • כימיה רטובה • קלורימטריה • אנליזת יסודות |  |
| תאורטית | כימיה קוונטית • כימיה חישובית (כימיה מתמטית) • מידול מולקולרי • מכניקה מולקולרית • דינמיקה מולקולרית • מבנה מולקולרי (מודל VSEPR) |  |
| פיזיקלית | אלקטרוכימיה (ספקטרואלקטרוכימיה, פוטואלקטרוכימיה) • תרמוכימיה • תרמודינמיקה כימית • מדע של פני שטח • מדע קולואידים (מיקרומטריה) • קריוכימיה • סונוכימיה • כימיה מבנית • פיזיקה כימית (פיזיקה מולקולרית) • פמטוכימיה • קינטיקה כימית • ספקטרוסקופיה • פוטוכימיה • כימיית ספין • כימיה מיקרוגלית • כימיה של שיווי משקל • מכנוכימיה |  |
| אי-אורגנית | כימיה קואורדינטיבית • מגנטוכימיה • כימיה אורגנו-מתכתית (כימיה אורגנו-לנתנידית) • כימיה של צברים • כימיה של מצב מוצק • כימיה קרמית |  |
| אורגנית | סטריאוכימיה • כימיה אורגנית פיזיקלית • תגובה אורגנית • סינתזה אורגנית • אנליזה רטרו-סינתטית • סינתזה אננטיוסלקטיבית • סינתזה מוחלטת/סינתזה למחצה • כימיה של פולרנים • כימיה פולימרית • פטרוכימיה • כימיה קוולנטית דינמית |  |
| ביולוגית | ביוכימיה (ביולוגיה מולקולרית, ביולוגיה של התא) • ביולוגיה כימית (כימיה ביו-אורתוגונלית) • כימיה תרופתית (פרמקולוגיה) • כימיה קלינית • נוירוכימיה • כימיה ביו-אורגנית • כימיה ביו-אורגנו-מתכתית • כימיה ביו-אי-אורגנית • כימיה ביו-פיזיקלית |  |
| בין תחומי | כימיה גרעינית (רדיוכימיה, כימיה של קרינה, כימיה אקטינידית) • קוסמוכימיה/אסטרוכימיה/כימיה כוכבית • גאוכימיה (ביוגאוכימיה, פוטוגאוכימיה) • כימיה סביבתית (כימיה אטמוספירית, אוקיינוגרפיה כימית) • כימיה של חימר • קרבוכימיה • כימיה של מזון (כימיה של פחמימות, כימיה פיזיקלית של מזון) • כימיה חקלאית (כימיה של קרקע) הוראת כימיה (כימיה חובבנית, כימיה כללית) • כימיה חשאית • כימיה פורנזית (טוקסיקולוגיה פורנזית, כימיה שלאחר המוות) • ננוכימיה (כימיה סופרא מולקולרית) • סינתזה כימית (כימיה ירוקה, כימיית קליק, כימיה קומבינטורית, ביוסינתזה) • הנדסה כימית (סטויכיומטריה) • מדע החומרים (מטלורגיה, הנדסה קרמית, מדע הפולימרים) |  |
| ראו גם | היסטוריה של הכימיה • פרס נובל לכימיה • ציר הזמן של הכימיה (של גילוי היסודות הכימיים) • "המדע המרכזי" • תגובה כימית (קטליזה) • יסוד כימי • תרכובת • אטום • מולקולה • יון • כימיקל • קשר כימי • אלכימיה • מכניקת הקוונטים |  |
פורטל כימיה
בתהליך האנליזה הרטרו-סינתטית יש לנסות לפרק את מולקולת התוצר בסדרה של תהליכים עד לקבלתם של אבני בניין פשוטות שניתן להתייחס אליהן כחומרי הגלם בתהליך.
אנסאנה סימון

אנסאנה קלודליון אטיין סימון (בצרפתית: Nsana Claudélion Etienne Simon; נולד ב-11 במרץ 2000 בסן-דני שבצרפת) הוא כדורגלן צרפתי המשחק בעמדת הקשר בקבוצת נ.ק. בראבו מליגת העל הסלובנית.
קריירת מועדונים

סימון גדל במחלקות הנוער של סרז'י-פונטוז ולאנס. בשנת 2017 החל לשחק בקבוצת המילואים של לאנס. ב-30 בינואר 2021 חתם סימון בסנט גאלן מליגת העל השווייצרית. ב-20 במרץ ערך את הופעת הבכורה שלו במועדון, בהפסד 4-3 ללוזאן במסגרת המחזור ה-26 בליגה לעונת 2020/2021. בסך הכל ערך שתי הופעות ליגה במדי המועדון.
ב-16 ביולי 2021 חתם סימון בנ.ק. בראבו מליגת העל הסלובנית.
הערות שוליים

↑  Mercato: après avoir quitté Lens, Nsana Simon devrait rejoindre le Los Angeles Galaxy באתר La Voix du Nord, ‏ 30 בינואר 2021 (בצרפתית)
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "אנסאנה סימון".
איך מתחילים אהבה

| --- | --- |
איך מתחילים אהבה
איך מתחילים אהבה
 מידע כללי
 מאת:  נאוה סמל
 שפת המקור:  עברית
 תורגם לשפות:  גרמנית, איטלקית, צ'כית, סלובקית
 סוגה:  ספרות נעורים
 הוצאה
 הוצאה בשפת המקור:  ידיעות אחרונות וספרי חמד
 תאריך הוצאה:  2006
 מספר עמודים:  97
 פרסים
 פרס איגוד החינוך והמדע בגרמניה GWE פרס "פטר קורא" פרס הרדיו הגרמני
איך מתחילים אהבה הוא ספר מאת נאוה סמל, שיצא לאור בשנת 2006, על ידי הוצאת ידיעות אחרונות וספרי חמד . הספר תורגם לגרמנית, איטלקית, צ'כית וסלובקית.
הספר הוא אוסף סיפורי אהבת נעורים קצרים, וכל סיפור בספר מיוחד במינו ומבטא נקודות מבט על אהבה בדרכים שונות, פעם חיוביות פעם שליליות. הספר מיועד לבני נוער.
תקציר הסיפורים > הפוסטר של אלביס

המספרת התאהבה ממבט ראשון במייקי, הילד האמריקאי החדש בשכונה. היא ניסתה להסתיר זאת מכיתתה בכך שהציקה וצחקה לו כל הזמן.
תקציר הסיפורים > נשיקת החמור

המספר משתתף בהצגה 'חלום ליל קיץ' מאת שייקספיר ורצה להיות בתפקיד החמור. אהובתו, לירה, בעלת הצחוק העדין כמו מיתרים, שיחקה את טיטניה, והייתה צריכה לנשק את החמור בסוף ההצגה.
תקציר הסיפורים > צנחן על הגדר

הסיפור מתרחש בתקופת קום המדינה. הכל מתחיל כשהצנחן האנגלי, ג'ורג', נחת על הגדר הגדולה במושבה. תמרה, נערה צעירה, הייתה היחידה שטיפלה בצנחן והתעקשה על כך למרות ההתנגדות, האיומים של המושבה והדברים הרעים שנאמרו לה.
תקציר הסיפורים > מכתב אהבה

המספר, דידי מאוהב בטל, ילד בכיתה מעליו. דידי רוצה לכתוב לטל מכתב אהבה, ומבקש מסבתו עזרה. דידי הוא הומו והוא פוחד לגלות את זה להורים שלו. הוא פחד שהם לא יקבלו אותו, אך סבתו כן קיבלה אותו כמו שהוא. בסוף הסיפור הוא מבין שלא משנה לו אם יקראו לו בשמות גנאי.
תקציר הסיפורים > איך מתחילים אהבה

המספר, אוהב המחשבים הלומד בכיתת מחוננים. הוריו התגרשו והוא מתקשה לבחור למחשב שלו, צפניה, בית מבין השניים. אז הוא לוקח אותו ממקום למקום. הוא משתתף עם חבריו, תום 48 וגיל 304, בטורניר המדע. הוריו הלכו ביחד לטורניר, ומאז הוא לא מטריד את עצמו לגבי אהבתם של הוריו.
תקציר הסיפורים > הולך על הירח

המספרת אוריק (ליאור), יודעת סוד כמוס ביותר. היא החברה הטובה ביותר של אריק (אריה). אביו נפטר, ואסור לה לגלות זאת לאריק.
תקציר הסיפורים > הביישן

המספר, ליעד, רוצה מאוד להתאהב במישהי ושהיא תאהב אותו בחזרה, אך הוא מאוד ביישן ולא יודע איך לעשות את הצעד הראשון. הוא לא מסוגל להתחיל עם בנות, הוא מפחד ואין לו אומץ. אמו כל הזמן מנסה לעודד אותו ולפעמים נותנת לו עצות. מאז שהאב עזב, היא מנסה למצוא בן זוג חדש.
פרסים

הספר זכה בפרס איגוד החינוך והמדע בגרמניה GWE. פרס "פטר קורא". הספר צוין כ'הטוב ביותר לצעירים' בגרמניה בחודש אוקטובר 2010.
ביוני 2010 זכה הספר גם בפרס הרדיו הגרמני.
ביקורות

הביקורות והכתבות על הספר מתארות את הספר לחיוב, ומחמיאות לכותבת. הן מציינות שהספר מתאים לכל הגילאים, ומתאר את ההתאהבות הראשונה ואת כל התחושות העוברות בראש באותה עת. בנוסף לכך, הביקורות ציינו שהמחברת מסוגלת לשחזר את כל התחושות של האהבה הראשונה על אף שהיא כבר לא צעירה.
הערות שוליים

↑  נאוה סמל, באתר האתר של נאוה סמל
1 2 3 4 5 6 7  נאוה סמל, איך מתחילים אהבה, ידיעות ספרים, 2006
↑  פרס נוסף לנאוה סמל בגרמניה, באתר ynet, 10 באוקטובר 2010
↑  ביקורות, באתר האתר של נאוה סמל
אפרוריים

| אריים |
| --- | --- |

מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: עופות
סדרה:: תוכאים
תת־סדרה:: תרופודה
על־משפחה:: תוכיים
משפחה:: תוכיים
תת־משפחה:: אפרוריים
סוגים
 Psittacus  Poicephalus
שם מדעי
 Psittacinae ‏רפינסק, 1815

אפרוריים (שם מדעי: Psittacinae) הם תת-משפחה ממשפחת התוכיים החיים באפריקה הטרופית ביערות הגשם ואזורים לחים, וגם במדגסקר. בתת-משפחה זו רק 2 סוגים.
חלק מהאפרוריים בעלי נוצות אפורות ומקור שחור וחזק. אחרים צבעוניים וקטנים יותר. הם יכולים לחקות קולות דיבור של אנשים, ורובם חיות מחמד נפוצות.
חלק מהמינים נמצאים בסכנת הכחדה.
מיון

תת-משפחת אפרוריים (Psittacinae )
סוג ומין יחיד אפרור אפריקני (Psittacus erithacus).
סוג תוכי גדל-ראש (Poicephalus ) - בו 9 מינים.
מין תוכי סנגלי (Poicephalus senegalus)
מין תוכי מאייר (Poicephalus meyeri)
מין תוכי אדום-מקור (Poicephalus rufiventris)
מין תוכי חום-ראש (Poicephalus cryptoxanthus)
מין תוכי אדום-מצח (Poicephalus gulielmi)
מין תוכי הכף (Poicephalus robustus)
מין תוכי חום-צוואר (Poicephalus fuscicollis)
מין תוכי רופל (Poicephalus rueppellii)
מין תוכי צהוב-פנים (Poicephalus flavifrons)
מין תוכי ניאם ניאם (Poicephalus crassus)
אלישקה מיסקובה

אלישקה מיסקובה (בצ'כית: Eliška Misáková; ‏12 באוקטובר 1925 בקוייטיצה - 14 באוגוסט 1948 בלונדון) הייתה מתעמלת צ'כוסלובקית, אלופה אולימפית (לונדון 1948) בתחרות הקבוצתית בהתעמלות ובכך הייתה לספורטאית היחידה בהיסטוריה שזכתה במדליה אולימפית לאחר מותה.
ביוגרפיה

מיסקובה נולדה בקוייטיצה וגדלה בווישקוב. בשנת 1947 היא עברה להתגורר בפראג.
באוגוסט 1948 טסה מיסקובה עם חברותיה לנבחרת להשתתף באולימפיאדת לונדון (1948). כבר בטיסה היא הרגישה רע וחום גופה החל להעלות. היא הופרדה מחברותיה במעונות הספורטאים והובחנה כלוקה בשיתוק ילדים ומיד אושפזה בבית חולים בבידוד. היא חוברה לריאת ברזל במשך כ-4 ימים עד שנפטרה, ביום בו זכו חברותיה לנבחרת צ'כוסלובקיה במדליית זהב לפני נבחרת הונגריה ונבחרת ארצות הברית (מתוך 11 נבחרות). ורה רוז'יצ'קובה החליפה אותה בתחרות בהצלחה רבה, לאחר שסיימה במקום 6 מבין 90 המשתתפות, שלישית מבין המתעמלות הצ'כוסלובקיות. בנבחרת ההתעמלות השתתפה גם אחותה הבוגרת, מילוסלבה מיסקובה שסיימה במקום רביעי מבין 90 המשתתפות ושנייה מבין המתעמלות הצ'כוסלובקיות. בטקס חלוקת המדליות, הונף דגל צ'כוסלובקיה עם סרט שחור סביבו.
מיסקובה נקברה בווישקוב ב-4 בספטמבר 1948.
אנסאר (לבנון)

| --- | --- |
 מדינה:  לבנון לבנון
 קואורדינטות:  33°23′00″N 35°21′00″E﻿ / ﻿33.383333333333°N 35.35°E﻿ / 33.383333333333; 35.35 
  מפת מיקום  מפה מפורטת   (למפת לבנון מוגדלת) ביירות צור טריפולי צידון בעלבכ חלבא זחלה א-נבטיה ישראל סוריה הים התיכוןאנסאר(למפת לבנון רגילה) ביירות צור טריפולי צידון בעלבכ חלבא זחלה א-נבטיה ישראל סוריה הים התיכוןאנסאר  he tabBackground:;tabBorder:#aaa;defaultTab:0;
 
אנסאר (בערבית לבנונית: أنصار, בתעתיק מדויק: אנצאר) הוא כפר בנפת א-נבטיה בדרום לבנון הממוקם בין א-נבטיה לצור. אוכלוסיית הכפר מוערכת ב-31,970 תושבים.
מחנה המעצר אנסאר
היסטוריה

לאחר מלחמת לבנון הראשונה, בנה צה"ל מחנה שבויים מחוץ לאנסאר. האסירים התגוררו באוהלים כשהמחנה מחולק לחלקים שכל אחד מהם מכיל חמישים אוהלים בגודל 3X3 מטר ומוקף בגדרות תיל בגובה 4 מטר. בשיאו החזיק המחנה 9,000 אסירים. ב-8 באוגוסט 1983, כמה אסירים נמלטו במנהרה שחפירתה נמשכה 45 ימים. בחודש שלאחר מכן שוחררו 4,500 אסירים מאנסאר בתמורה לשישה חיילים ישראלים שהוחזקו על ידי אש"ף. לפני כן הועברו לישראל 200 אסירים. הם לא נכללו בהחלפה. 1,100 מהמשוחררים הועברו באוטובוסים לישראל ולאחר מכן הוטסו לאלג'יריה. השבויים הישראלים נלקחו בסירה קטנה לספינת מלחמה צרפתית מול טריפולי. לאחר מכן נבנה מחנה חדש בסמוך ובו צריפים במקום אוהלים. ב-1985 גורם אחד העריך כי המחנה הכיל 15,000 אסירים, בעיקר שיעים לבנונים. חייל מילואים של צה"ל ששירת באנסאר צוטט במעריב כאומר כי המחנה הישן ישב על גבי מערכת מנהרות. בשנת 1988 כאשר הקים צה"ל מחנה שבויים בנגב סמוך לגבול מצרים, כלא קציעות, להחזקת אסירים שנעצרו במהלך האינתיפאדה הראשונה, הוא נודע אצל הערבים בשם אנסאר השלישי שעדיין משתמשים בשם זה.
אנסאר היא עיר הולדתו של המשורר והעיתונאי סעיד פיאד (1921–2003).
הערות שוליים

↑  Tveit pp.42-43
↑  Tveit p.68
↑  "ISRAEL CLEARS CAMP OF INMATES". The New York Times. 1983-08-28. ISSN 0362-4331. נבדק ב-2016-08-26.
↑  "6 Detainees Die in Accident At Israeli Camp in Lebanon". The New York Times. 1983-11-05. נבדק ב-2016-08-26.
↑  יחס בלתי הומני כלפי עצירים פלסטינים במחנה אנסאר III - עדאלה, באתר www.adalah.org
| --- | --- |
בקרת זהויות :  NLI: 987007564963305171 
ביתו של סעיד פיאד באנסאר
אנסגר קנאוף

אנסגר קנאוף (בגרמנית: Ansgar Knauff; נולד ב-10 בינואר 2002 בגטינגן שבגרמניה) הוא כדורגלן גרמני המשחק בעמדת קשר הכנף בקבוצת איינטרכט פרנקפורט מהבונדסליגה.
קריירת מועדונים

קנאוף גדל עם אמו בגטינגן שבגרמניה, וגדל באקדמיה של הקבוצה המקומית, עד שבשנת 2015 עבר למחלקת הנוער של הנובר 96. עונה לאחר מכן הצטרף לקבוצת הנוער של בורוסיה דורטמונד מהבונדסליגה, עמה שיחק בליגת האלופות לנוער לעונת 2019/2020. ב-25 בנובמבר 2020 הוא חתם על חוזה מקצועני ראשון במועדון, עד לשנת 2023. ב-8 בדצמבר הוא ערך את הופעת הבכורה שלו בקבוצה הראשונה של המועדון, בניצחון 1–2 על זניט סנקט פטרבורג במסגרת שלב הבתים של ליגת האלופות לעונת 2020/2021. ב-20 במרץ 2021 ערך את הופעת הבכורה שלו בליגה במדי המועדון, בתיקו 2-2 נגד פ.צ. קלן במסגרת המחזור ה-26 בליגה לעונת 2020/2021. ב-10 באפריל הבקיע את שער הבכורה שלו במועדון, השער המכריע בניצחון 2–3 על שטוטגרט במסגרת המחזור ה-28 בליגה. בעונתו הראשונה בקבוצה הבוגרת של המועדון ערך קנאוף ארבע הופעות ליגה והבקיע שער אחד.
תארים

הליגה האירופית: 2021/2022
הערות שוליים

↑  Ansgar Knauff bei der BVB-Vorbereitung dabei: Das ist das Talent aus der U19 von Borussia Dortmund באתר Spox, ‏ 29 ביולי 2020 (בגרמנית)
↑  BVB extend Ansgar Knauff's contract באתר הרשמי של בורוסיה דורטמונד, 25 בנובמבר 2020 (באנגלית)
אם סי סרץ'

| --- | --- |

 לידה:  6 במאי 1967 (בן 57) קווינס, ארצות הברית 
 שם במה:  אם סי סרץ' 
 מוקד פעילות:  ארצות הברית 
 תקופת הפעילות:  מ-1985 
 מקום לימודים:  תיכון פאר רוקאוויי, תיכון לגארדיה 
 סוגה:  מוזיקת היפ הופ 
 חברת תקליטים:  דאף ג'אם, סייקו+לוג'יקל-רקורדס 
 פרופיל ב-IMDb
 
מייקל ברין (באנגלית: Michael Berrin; נולד ב-6 במאי 1967) הידוע גם בשם הבמה אם סי סרץ' (באנגלית: MC Serch), הוא ראפר ומנהל מוזיקלי אמריקאי יהודי. הוא מוכר כחבר בהרכב ת'רד בס, שהייתה פעילה בסוף שנות ה-80 ותחילת שנות ה-90. סרץ' עבד גם כאמן סולו וכמפיק עבור אמנים אחרים. בשנת 1994, סרץ' היה המפיק הבכיר של אלבום הבכורה של נאז, Illmatic, אשר "נחשב באופן נרחב כאלבום ההיפ הופ הטוב ביותר אי פעם" על פי מגזין בילבורד.
תחילת חייו

סרץ' גדל בפאר רוקאווי, קווינס, ניו יורק. הוא למד בבית ספר תיכון "פאר רוקאווי" וסיים את לימודיו בתיכון למוזיקה ואמנות. הוא ממוצא יהודי.
קריירה

לאחר הקלטת שלושה אלבומים עם ההרכב ת'רד בס, סרץ' השיק קריירת סולו, כאשר הוציא לאור ב-1992 את האלבום "Return of the Product" תחת חברת התקליטים דאף ג'אם. האלבום כלל שני סינגלים: "Here It Comes" (שנכנס למקום הראשון במצעד שירי הראפ) ו-"Back to the Grill". ב-1994 סרץ' היה המפיק של האלבום Illmatic של נאז.
הוא גם עזר לטפח את הקריירה של הראפר או.סי. לאחר ששמע אותו בשיר "Fudge Pudge" של אורגניזד קונפיוז'ן, ועזר לו להשיג חוזה עם חברת התקליטים ויילד פיטץ' רקורדס.
מאז שפרש מלהופיע, ניהל סרץ' חברת קידום מכירות בשם "Serchlite Music". בשנת 2000 הוא הופיע באלבום "Bamboozled" של ספייק לי כחבר בלהקת ההיפ-הופ הפיקטיבית Mau Maus (שכלל גם את אמני היפ-הופ אחרים כמו מוס דף, צ'ארלי בולטימור וקאניבוס). דמותו הייתה מהפכן לבן שהיה אמור להיות "1/16 שחור".
משנת 2003, הוא אירח את תוכנית הרדיו "Serch In The AM" בתחנת הרדיו העירונית של דטרויט FM 98 WJLB; הוא היה התקליטן היהודי הראשון בתחנה ההיא. סרץ' הודח מ-WJLB במרץ 2006, על פי הדיווחים עקב מחלוקת על מסיבת סוף שבוע של סופרבול במועדון Motor City Live.
סרץ' גם אירח את סדרת הריאליטי "The (White) Rapper Show" בערוץ VH1 שהסתיימה במרץ 2007. בתוכנית הוא היה ידוע במשפט שלו "Woop-WOOP!". ב-2008 יצאה לאור סדרת הספין אוף, "Ego Trip's Miss Rap Supreme".
מאז חזר סרץ' לרדיו בדטרויט בתחנה העירונית Hot 102.7. סרץ' הופיע בחלק מהקליפים של רוקה רוקה עלי.
בשנת 2018 סרץ' התראיין עם די ג'יי ולאד בו טען שאם סי האמר הוציא חוזה של 50,000 דולר על חייו, בעקבות אי הבנה בנוגע למילים שכתב בשיר.
במאי 2021 סרץ' הצטרף ל-VidSig, פלטפורמת וידאו גלובלית בשידור חי, כיועץ קריאייטיב ראשי (CCO).
סרץ' היה בכיר בחברה HitPiece, סטארט-אפ שיצר NFT של שירים שנסגר בפברואר 2022 תחת איום לפעולות משפטיות על ידי התאחדות תעשיית ההקלטות של אמריקה, אשר תייג אותה כ"מבצע הונאה" ולאחר ביקורת ציבורית של אמנים גדולים כולל וולפגנג ואן חאל.
דיסקוגרפיה > סוֹלוֹ

Return of the Product (דאף ג'אם, 1992)
דיסקוגרפיה > עם ההרכב ת'רד בס

The Cactus Album - יצא לאור בשנת 1989, אלבום פלטינה
The Cactus Revisited - יצא לאור בשנת 1990
Derelicts of Dialect - יצא לאור בשנת 1991, אלבום זהב
הערות שוליים

↑  About MC Serch
↑  ג'קסון בריאן קית, Ice, Ice Babies: Reality-TV show tries to create the next Eminem, ניו יורק (מגזין), ‏31 בדצמבר 2006
↑  שוואך הווארד, 'Rockaway Rapper Hosts MTV’s ‘The White Rapper Show, ‏26 בינואר 2007
↑  Blak Iz Blak
↑  MC Serch: MC Hammer Put a $50k Hit on Me Over Dissing His Mother on a Song (Part 5), YouTube
↑  Hip Hop Legend MC Serch Joins VIDSIG in Creative Role
↑  Who’s Behind HitPiece, the Music NFT ‘Scam’ That Angered Bands + the RIAA?
| --- | --- |
בקרת זהויות :  GND: 134781503  ISNI: 0000 0000 4265 0141  LCCN: no00080070  MusicBrainz: fc48b870-9e42-4113-8959-0183fb86664b  VIAF: 9395505   WorldCat (עם VIAF): 9395505
אלמוות הכסף

| אלמוות הכסף |
| --- | --- |
 אלמוות הכסף בשמורת הבונים
מיון מדעי
ממלכה:: צומח
מערכה:: בעלי פרחים
מחלקה:: דו-פסיגיים
סדרה:: ציפורנאים
משפחה:: ציפורניים
סוג:: אלמוות
מין:: אלמוות הכסף
שם מדעי
 Paronychia argentea ‏לאמארק, 1779
אלמוות הכסף (שם מדעי: Paronychia argentea) הוא צמח עשבוני ממשפחת הציפורניים, רב-שנתי נמוך, המשתרע על פני האדמה.
מקום גידולו

גדל בעיקר באזורים סלעיים, בבתות, בשדות בור ובין חלקות מעובדות.
מבנה הצמח

העלים והפרחים צמודים לקרקע וכמעט ולא מתרוממים מעליה. ענפיו ארוכים ומסועפים. הם עשויים ליצור מרבדים בצבע כסוף.  עליו בצורה אליפטית או אזמלנית הפריחה בחודשים ינואר-יוני. הפרחים קטנים ומסודרים בצורה כדוריות. חלקי הצמח העל-קרקעיים נותרים זמן רב לאחר הפריחה והנבת הפירות.  מועד האיסוף: פברואר-אוגוסט.
מקור השם

מה שמייחד את הצמח הוא לא פרחיו הלבנים, אלא החפים הסובבים אותם הנותרים גם לאחר נבילת הפרח  אשר שומרים על צורתו- לכן נקרא "אלמוות".
הצמח בשימוש רפואי אלטרנטיבי

ערביי ארץ ישראל מצאו את הצמח יעיל בטיפול בעצירות בדרכי השתן ובאבנים בכליות.[דרוש מקור]
אלמור ג'יימס

| --- | --- |

 לידה:  27 בינואר 1918 מיסיסיפי, ארצות הברית
 פטירה:  24 במאי 1963 (בגיל 45) שיקגו, אילינוי
 מוקד פעילות:  ארצות הברית 
 תקופת הפעילות:  מ-1951 
 עיסוק:  מוזיקאי, זמר-יוצר
 סוגה:  בלוז
 שפה מועדפת:  אנגלית 
 כלי נגינה:  גיטרה, זמרה
 חברת תקליטים:  צ'ס רקורדס 
 פרסים והוקרה:  היכל התהילה של הרוק אנד רול (1992) 
 פרופיל ב-IMDb
 
אלמור ג'יימס (באנגלית: Elmore James;‏ 27 בינואר 1918 - 24 במאי 1963) היה גיטריסט בלוז אמריקאי, זמר, כותב שירים ומוביל הרכב. הוא נודע כ"מלך גיטרת הסלייד" ובסגנונו המוזיקלי בולטת ההגברה.